Suomi 1950-luvulla

Suomi 1950-luvulla oli maatalousvaltainen runsaan neljän miljoonan ihmisen yhtenäiskulttuuri, joka kaupungistui, vaurastui ja teollistui ripeää tahtia. Yhteydet ulkomaille lisääntyivät. Toisen maailmansodan jälkeinen jälleenrakennus muutti Suomen ilmettä merkittävästi. Väkimäärä nykyisen Suomen alueella oli kasvanut sotien jälkeen muutamassa vuodessa kertaluokkaa suuremmaksi karjalaisen siirtoväen ja suurten ikäluokkien myötä. Nopeasti kehittyvästä terveydenhoidosta huolimatta tartuntataudit vaivasivat ja aiheuttivat kuolemaa. Varsinkin miesten keskimääräinen elinikä oli suhteellisen alhainen.

Toisen maailmansodan jälkeen suomalaisen yhteiskunnan ensisijaisia tehtäviä olivat rintamamiesten ja siirtoväen asuttaminen. Elintarvikkeiden ja kulutustavaroiden säännöstelystä vastannut kansanhuoltoministeriö lakkautettiin 1949. Kaihoten muisteltu vuoden 1938 elintaso saavutettiin tuotanto- ja kulutustason perusteella 1940-luvun lopussa.Suomi silloin kerran, s. 174 Lopullisesti pula-aika oli ohi 1954, jolloin lopetettiin kahvin säännöstely.Suomi silloin kerran, s. 187 Säännöstelytalouden rakenteista päästiin eroon kuitenkin vasta Paasikiven presidenttikauden lopussa.Suomi silloin kerran, s. 170 Siirtyminen pula-ajasta kulutusyhteiskuntaan tapahtui verraten nopeasti. Kulutustavaramarkkinat laajenivat ennennäkemätöntä vauhtia, ja kansalaisista tuli "kuluttajia". Ainoastaan Korean korkeasuhdanteen jälkeinen lama ja vuosien 1957–1958 taantuma hidastivat vauhtia.http://tilastokeskus.fi/tup/suomi90/heinakuu.html Urbanisoitumisesta huolimatta uutta peltoa raivattiin siten, että Karjalankannakselta menetetty peltoala oli osapuilleen kompensoitu 1950-luvun puoliväliin mennessä.Suomi silloin kerran, s. 251

1950-lukua pidetään suomalaisen muotoilun ja arkkitehtuurin kultakautena. Myös populaarikulttuurissa tapahtui paljon. Sotasukupolvi synnytti suomalaiskansallisen tangon, ja tanssikiellon kumoamisen jälkeen kukoistukseensa nousi tanssilavakulttuuri. Iskelmämusiikissa suosittiin italialaisia säveliä. Kodinkoneet alkoivat yleistyä 1950-luvulla, mutta jokakodinlaitteiksi ne tulivat vasta 1960- ja 1970-luvuilla. 1950-luvun mukanaan tuomia uutuuksia Suomessa olivat myös Coca-Cola, purukumi, rock and roll, transistoriradio ja televisio.

Suorastaan legendaarisen jälkimaineen on saanut vuosi 1952. Tuolloin järjestettiin Helsingin kesäolympialaiset ja Armi Kuusela kruunattiin Miss Universumiksi. Jättimäinen sotakorvausurakka päättyi viimeisen sotakorvausjunan ylittäessä Neuvostoliiton rajan Vainikkalassa syyskuussa 1952. Näiden kolmen tapahtuman merkitys suomalaisten kansallisen itsetunnon kohottajina oli erittäin suuri.Jukka Tarkka ja Allan Tiitta: Itsenäinen Suomi: seitsemän vuosikymmentä kansakunnan elämästä, s. 203. Helsinki: Otava, 1987.

Suomi hyväksyttiin Yhdistyneiden kansakuntien jäseneksi joulukuussa 1955.Tarkka & Tiitta, 1987, s. 210. Suomi joutui tulikokeeseen YK:ssa jo lokakuussa 1956 yleiskokouksen äänestäessä Unkarin kansannousun kukistamista koskevasta päätöslauselmasta. Ensimmäiset YK:n rauhanturvajoukkoihin osallistuneet suomalaiset matkustivat Suezin kanavan alueelle joulukuussa 1956.Tarkka & Tiitta, 1987, s. 214.

Suomen Kuvalehden kolumnistin Sakari Virkkusen luonnehdinnan mukaan Suomi siirtyi 1950-luvun kuluessa uuteen, tasa-arvon aikaan. Urho Kekkosen presidenttikauden ensimmäisen vuoden 1956 päättyessä ei ollut elossa enää ketään hänen edeltäjäänsä. Risto Ryti oli kuollut tuon vuoden lokakuussa ja J. K. Paasikivi joulukuussa. Suomalaiset saattoivat vuosikymmenen aikana hautaan viimeiset kansalliset suurmiehensä säveltäjä Jean Sibeliusta myöten, eikä uusia ollut liiemmin näköpiirissä.Kuohuvat vuodet: Suomen Kuvalehti 1916–1986, s. 14. Helsinki: Yhtyneen KUvalehdet.

Politiikka
Valtio
pienoiskuva|Presidentti Paasikivi.
Toisen maailmansodan jälkeen Suomi oli siirtynyt ensimmäisen tasavallan ajasta toiseen tasavaltaan. Liittoutuneiden valvontakomissio oli lähtenyt Suomesta 1947, jolloin solmittiin Pariisin rauhansopimus. Vaaran vuodet olivat ohi. 1950-luvun alkaessa Suomen presidenttinä toimi 79-vuotias Juho Kusti Paasikivi. Hän oli sotien jälkeisen puolueettomuuslinjan eli niin kutsutun Paasikiven–Kekkosen linjan luoja. Maaliskuussa 1956 presidentiksi valittiin 55-vuotias Urho Kekkonen. Hänestä tuli Suomen tasavallan pitkäaikaisin presidentti. 

Päinvastoin kuin 2000-luvulla, presidentillä oli laajat valtaoikeudet; hänellä oli oikeus jopa eduskunnan hajottamiseen. Presidentti Paasikivi hajotti eduskunnan marraskuussa 1953 ja määräsi uudet vaalit maaliskuulle 1954, koska puolueet eivät päässeet Kekkosen neljännen hallituksen erottua yksimielisyyteen uudesta poliittisesta hallituksesta.Vuosisatamme Kronikka, s. 758.

Pääministerin valta oli huomattavasti pienempi kuin tasavallan presidentin. Hallitukset vaihtuivat tiuhaan, kaikkiaan Suomessa vaikutti 1950-luvun aikana neljätoista hallitusta. Vuosikymmenen vaihteessa maata johti K.-A. Fagerholmin vähemmistöhallitus. Urho Kekkonen toimi kaikkiaan viiden hallituksen pääministerinä. Muita pääministereitä olivat Sakari Tuomioja, Ralf Törngren ja V. J. Sukselainen, joka johti hallitusta 1960-luvulle siirryttäessä. Lisäksi Suomessa oli 1950-luvulla kaksi virkamieshallitusta.

Yleisen ja yhtäläisen äänioikeuden aikaa oli Suomessa eletty puolisen vuosisataa. Äänioikeusikäraja oli 21 vuotta vuosina 1944–1969. Äänestämään pääsi, mikäli oli täyttänyt 21 vuotta ennen vaalivuoden alkua.Eduskunta.fi  Äänestysaktiivisuus 1950-luvun eduskuntavaaleissa oli 75–80 %.Stat.fi

Eduskuntavaaleja Suomessa järjestettiin 1950-luvulla kolmet:

Eduskuntavaalit 1951
Eduskuntavaalit 1954
Eduskuntavaalit 1958.

Vuoden 1954 vaalit olivat Suomen historian ensimmäiset eduskuntavaalit, joissa uurnilla kävi yli kaksi miljoonaa äänioikeutettua.Vuosisatamme Kronikka, s. 761. Eduskunta päätti toukokuussa 1954 pidentää vaalikautensa kolmivuotisesta nelivuotiseksi.Mitä missä milloin 1955, s. 31.

Puolueet
Suurimpia puolueita olivat SDP, SKDL ja Maalaisliitto. Annetut äänet jakautuivat lähes tasan sosialististen ja porvarillisten puolueiden kesken. Vuoden 1958 vaaleissa sosialistipuolueet saivat eduskuntaan niukan enemmistön (101 paikkaa), vaikka heidän ääniosuutensa jäi 48 prosenttiin. Naisten osuus kansanedustajista oli 1950-luvun vaaleissa aiempaa korkeampi, noin 15 prosenttia.Edu.fi 

Vuonna 1919 perustetun ja koko olemassaolonsa ajan kannatustaan menettäneen Edistyspuolueen seuraajaksi perustettiin helmikuussa 1951 Suomen Kansanpuolue. Uusi puolue pyrki ottamaan huomioon Suomessa sotien jälkeen tapahtuneen yhteiskunnallisen muutoksen eikä se enää korostanut liberaalisuutta yhtä voimakkaasti kuin Edistyspuolue. Osa Edistyspuolueen jäsenistä perusti Vapaamielisten Liiton, joka ei kuitenkaan koskaan saavuttanut mainittavaa menestystä Suomen politiikassa.Vuosisatamme Kronikka, s. 721.

SDP:n sisällä oli toisen maailmansodan päättymisestä lähtien vallinnut jännite tannerilaisten ja Tannerin sodanaikaista politiikkaa vastustaneen siiven kesken. 1950-luvulla se muuntautui niin kutsuttujen asevelisosialistien ja ammattiyhdistyssiiven väliseksi. Puolueen puheenjohtajana toimi 1950-luvun alkupuolella lähellä ammattiyhdistyssiipeä ollut Emil Skog, jonka kannattajia kutsuttiin skogilaisiksi. Väinö Tannerin valinta SDP:n puheenjohtajaksi vuonna 1957 sinetöi puolueen kahtiajaon. Skogilaiset erosivat vuonna 1958 SDP:n eduskuntaryhmästä ja järjestyivät vuonna 1959 puolueeksi nimellä Työväen ja Pienviljelijäin Sosialidemokraattinen Liitto (TPSL).Jukka Tarkka ja Allan Tiitta: Itsenäinen Suomi: seitsemän vuosikymmentä kansakunnan elämästä, s. 219. Helsinki: Otava, 1987. 

Maalaisliiton johdon kanssa riitautunut Veikko Vennamo erosi puolueesta vuonna 1958, ja hänen johdollaan perustettiin vuonna 1959 Suomen Pientalonpoikien Puolue. Erityisesti karjalaisen siirtoväen kannatusta nauttinut Vennamo oli katsonut entisen puolueensa ajavan vain suurtilallisten asioita.Tarkka & Tiitta, 1987, s. 220.

Vuosikymmenen suurin poliittinen skandaali oli marraskuussa 1952 paljastunut salaputkijuttu.Tarkka & Tiitta, 1987, s. 205.

Kunnat
Kunnallisvaaleja Suomessa järjestettiin 1950-luvulla kolmet:

Kunnallisvaalit 1950
Kunnallisvaalit 1953
Kunnallisvaalit 1956.

Kunnallisvaaleissa äänestysaktiivisuus oli alempi kuin eduskuntavaaleissa. Naisten osuus valituista oli alle kymmenesosa.Stat.fi

Eduskunta hyväksyi marraskuussa 1955 lain, jolla kunnallinen vaalikausi pidennettiin kolmivuotisesta nelivuotiseksi. Laki tuli voimaan siten, että vuoden 1956 kunnallisvaaleissa valittujen valtuustojen toimikausi päättyi vuoden 1960 lopussa.Mitä missä milloin 1957, s. 20.

Hallinnollinen jako
Läänilaitos oli vielä voimissaan, ja eri kuntamuotojen väleillä oli selkeät juridiset erot ennen vuoden 1977 kuntalakia. Manner-Suomi oli jaettu yhdeksään lääniin, joista Kymen lääni käsitti vuonna 1945 lakkautetun Viipurin läänin läntiset osat. Uudenmaan lääni ei vielä 1950-luvun alussa erottunut väestömääränsä puolesta muista suurimmista lääneistä. Suomessa oli 1950-luvulla kolme kuntamuotoa: kaupungit, kauppalat ja maalaiskunnat. Useita kaupunkeja ympäröi maalaiskunta, jonka nimi oli muodostettu kaupungin nimestä ja sanasta maalaiskunta (lyh. "mlk"). Viimeinen tällainen kunta oli vuonna 2009 lakkautettu Jyväskylän mlk. Jotkut kaupungit olivat usein kokonaan reikäleipämaalaiskunnan ympäröimiä enklaaveja, kuten Kuopio, Porvoo ja Rovaniemi.

Vuonna 1959 kaupunkeja oli 35, kauppaloita 32 ja maalaiskuntia 481. Ennen vuotta 1960 perustettuja kaupunkeja kutsutaan vanhoiksi kaupungeiksi.  Eri kuntamuotojen hallintojärjestelmät erosivat huomattavasti toisistaan. Kaupungeilla oli runsaasti erityisoikeuksia, mutta myös useita erityisrasituksia. Maalaiskunnissa noudatettiin yleisiä lakeja, mutta kaupunkien oli mahdollista säätää omia järjestyssääntöjään. Välimuotona toimi kauppala, joista suurimmat, kuten Imatra ja Karhula, olivat monin verroin pienimpien vanhojen kaupunkien kokoisia. Kauppaloiden järjestysmuoto oli halvempi ja yksinkertaisempi kuin kaupunkien. Kaupunkikunnat käsittivät 1950-luvulla lähinnä varsinaisen kaupunkialueen, ja useimpien kaupunkien ja kauppaloiden pinta-ala oli alle sata neliökilometriä. Kuriositeetti oli epäitsenäinen kauppala, joita oli 1950-luvulla yksi eli Ikaalinen. Sen pinta-ala oli 0,3 km² ja väkiluku noin 500 henkeä.http://www.doria.fi/handle/10024/67150

Suomen kuntakartalla tapahtui vuosikymmenen aikana muutamia muutoksia. Karhula erotettiin kauppalaksi Kymin kunnasta ja Järvenpää Tuusulan kunnasta vuonna 1951 sekä Kemijärvi Kemijärven kunnasta vuonna 1957. Pielisensuun kunta liitettiin Joensuun kaupunkiin vuoden 1954 alussa ja Seinäjoen maalaiskunta Seinäjoen kauppalaan vuoden 1959 alussa. Säräisniemen kunta lakkautettiin vuoden 1954 alussa ja sen tilalle perustettiin Vaalan kunta, johon liitettiin osia Utajärvestä. Näsijärven länsipuolinen osa Teiskon kunnasta, Länsi-Teisko, liitettiin Ylöjärven ja Kurun kuntiin vuoden 1954 alussa.Mitä missä milloin, Kansalaisen vuosikirja 1989, s. 500. Helsinki: Otava, 1988.

Väestö
Silloinen Tilastollinen päätoimisto suoritti vuonna 1950 Suomen ensimmäisen väestönlaskennan. Laki kymmenen vuoden välein toimitettavasta väestönlaskennasta oli hyväksytty jo vuonna 1938, mutta vuodelle 1940 kaavailtua laskentaa ei voitu tehdä sodan vuoksi.Otavan Iso tietosanakirja, osa 10, palsta 202. Helsinki: Otava, 1965.

Suomen väkiluku kasvoi 1950-luvulla neljästä miljoonasta lähes neljään ja puoleen miljoonaan. Maaseudun väkimäärä pysytteli noin 2,7 miljoonassa, kaupunkien ja kauppaloiden väkiluku kasvoi. Siitä huolimatta suomalaiset asuivat huomattavasti tasaisemmin ympäri maata kuin myöhempinä aikoina. Miesten osuus väestöstä oli sodan jälkeen poikkeuksellisen alhainen, alle 48 prosenttia. Kaupungeissa ja kauppaloissa oli vielä 1959 huomattava naisenemmistö, 1 195 naista tuhatta miestä kohden.

Syntyvyys ja hedelmällisyys väheni selvästi 1940-luvun suurien ikäluokkien jälkeen, mutta pysyttelivät melko suurina halki vuosikymmenen. Vuonna 1950 kokonaishedelmällisyysluku oli 3,16 ja vuonna 1958 vastaavasti 2,68. Sen jälkeen hedelmällisyys nousi hieman, kunnes alkoi laskea 1960-luvun alusta vuoden 1973 ennätysalhaiseen lukemaan. Kaudella 1951–1960 avioliiton ulkopuolella syntyi 4,3 prosenttia lapsista, kun 1920- ja 1930-luvuilla avioliiton ulkopuolella syntyneiden osuus oli noin 8 prosenttia. Avioliiton ulkopuolella syntyneiden osuus lähti voimakkaaseen kasvuun 1970-luvulla.http://tilastokeskus.fi/til/synt/tau.html Kuolleisuus laski 1950-luvulla alle kymmenen promillen. Muuttotase oli negatiivinen, joten väkiluvun kasvu jäi pienemmäksi kuin syntyneiden ja kuolleiden määrän erotus, joka oli noin puoli miljoonaa.

Imeväiskuolleisuus laski 1950-luvulla. Vuosikymmenen alkupuoliskolla alle yksivuotiaiden kuolleisuus oli 34 promillea ja jälkipuoliskolla 26 promillea.http://esa.un.org/unpd/wpp/Excel-Data/mortality.htm Keskimäärin Suomessa kuoli kaudella 1951–1960 vuosittain noin 2 500 alle vuoden ikäistä lasta.Doria.fi Ikäluokat alkoivat pienentyä alusta lähtien päinvastoin kuin 2010-luvun Suomessa, jossa esimerkiksi 1970–1990-luvulla syntyneitä henkilöitä on positiivisen muuttotaseen seurauksena enemmän kuin kyseisinä vuosina tilastoitiin syntyneitä.

Vuonna 1950 äidinkielenään suomea puhui 91,1 prosenttia väestöstä ja ruotsia 8,6 prosenttia. Väestön koulutustaso oli melko alhainen, 93 prosenttia oli suorittanut korkeintaan kansakoulun, keskikoulun oli suorittanut 4,5 prosenttia ja ylioppilastutkinnon 2,5 prosenttia. Vuonna 1959 Suomen evankelis-luterilaiseen kirkkoon kuului 92,4 prosenttia väestöstä, ortodokseja oli puolisentoista prosenttia ja väestörekisteriin kuului noin viisi prosenttia.

Väkiluvut lääneittäin vuosina 1949 ja 1959 sekä pinta-ala ja väestötiheys 1. maaliskuuta 1960. Keski-Suomen ja Pohjois-Karjalan läänit perustettiin 1. maaliskuuta 1960.Doria.fiDoria.fi

  1949   1959  Muutos  Pinta-ala (km²)  Maapinta-ala (km²)  Asukkaita/maa-km²vuonna 1959 Uudenmaan lääni  649 163  820 001  +26,3 %  10 361  9 868  83,1 Turun ja Porin lääni  625 337  663 040  +6,0 %  23 015  22 015  30,1 Hämeen lääni  542 800  579 338  (+13,0 %)¹  19 422  16 596  34,9 Kymen lääni  307 856  332 234  +7,9 %  12 848  10 737  30,9 Mikkelin lääni  239 865  235 560  (+2,6 %)¹  21 650  16 423  14,3 Kuopion lääni  466 936  267 920  (+5,7 %)¹  20 030  16 741  16,0 Vaasan lääni  608 772  452 690  (+4,7 %)¹  28 088  27 242  16,6 Oulun lääni  354 569  407 056  +14,8 %  61 192  56 686  7,2 Lapin lääni  164 517  201 877  +22,7 %   99 130  93 870  2,2 Keski-Suomen lääni  -  243 637  -  18 330  15 759  15,5 Pohjois-Karjalan lääni   -  210 885  -  21 438  17 978  11,7 Ahvenanmaa  23 008  22 144  -3,8 %  1 505  1 481  15,0
  Suomi  3 982 823  4 436 382  +11,4 %  337 009  305 396  14,5

¹Väestönmuutos 1949 aluejaon mukaan. Hämeen läänistä Keski-Suomen lääniin liitetyissä kunnissa asui 33 773 asukasta 31. joulukuuta 1959. Kuopion läänistä Keski-Suomen lääniin liitetyissä kunnissa asui 14 557 asukasta 31. joulukuuta 1959. Mikkelin läänistä Keski-Suomen lääniin liitetyissä kunnissa asui 10 524 asukasta 31. joulukuuta 1959. Vaasan läänistä Keski-Suomen lääniin liitetyissä kunnissa asui 184 783 asukasta 31. joulukuuta 1959.

Väestönmuutostilastoja 1945–1959Tilastokeskus

Keskimääräinen väkiluku(x 1 000)Elävänä syntyneetKuolleetLuonnollinen väestönmuutosSyntyvyys (promillea)Kuolleisuus (promillea)Luonnollinen väestönmuutos (promillea)Kokonaishedelmällisyysluku 19453 75895 75849 04646 71225,513,112,4 3,07 19463 806106 07544 74861 32727,911,816,1 3,41 19473 859108 16846 05362 11528,011,916,1 3,47 19483 912107 75943 66864 09127,511,216,4 3,47 19493 963103 51544 50159 01426,111,214,9 3,33 19504 00998 06540 68157 38424,510,114,3 3,16 19514 04793 06340 38652 67723,010,013,0 3,01 19524 09094 31439 02455 29023,19,513,5 3,06 19534 13990 86639 92550 94122,09,612,3 2,96 19544 18789 84537 98851 85721,59,112,4 2,93 19554 23589 74039 57350 16721,29,311,8 2,93 19564 28288 89638 71350 18320,89,011,7 2,91 19574 32486 98540 74146 24420,19,410,7 2,86 19584 36081 14838 83342 31518,68,99,7 2,68 19594 39583 25338 82744 42618,98,810,1 2,75

Elinkeinot ja työelämä
Vuonna 1950 Suomessa tilastoitiin 1 984 000 ammatissa toimivaa henkilöä. Elinkeinoittain he jakautuivat seuraavasti:

Maa- ja metsätalous: 912 000
Teollisuus: 550 000
Kauppa: 160 000
Liikenne: 107 000
Palvelut: 227 000
Tuntematon: 28 000.

Vuoden 1946 työaikalain mukainen työaika oli 47 tuntia viikossa. Kesäloman pituus oli yhdestä kolmeen viikkoa ja lauantait olivat työpäiviä.http://www.finlex.fi/fi/laki/alkup/1946/19460604 Vuonna 1959 yleinen työaika lyhennettiin 45 viikoittaiseen työtuntiin, lauantait olivat edelleen työpäiviä. Elinkustannusten nopea nousu johti maaliskuussa 1956 yleislakkoon, jota kesti 19 vuorokautta.http://www.sak.fi/tama-on-sak/historia  Kesäkuussa 1958 annettiin työturvallisuuslaki.http://www.finlex.fi/fi/laki/alkup/1958/19580299

Talouselämä
Suomen bruttokansantuote kasvoi kaudella 1946–1960 keskimäärin viisi prosenttia vuosittain. Asukasta kohden laskettuna kasvu oli lähes neljä prosenttia vuodessa.Acadsci.fi, pdf  Valtionvelka laski sota-ajan huipustaan jyrkästi, ja oli 1950-luvulla noin 10–15 % bkt:sta.Talouselämä.fi

Vanhat markat
Suomen valuuttayksikkö oli markka, jonka arvo oli romahtanut toisen maailmansodan jälkeen. Seteleihin lisättiin nollia ja suurimman setelin nimellisarvo oli kymmenen tuhatta markkaa. Suurimmat setelit oli kuvitettu niin sanottujen merkkihenkilöiden kasvokuvin. Kolikkojen nimellisarvot olivat 1–200 markkaa, ja pennit jäivät pois käytöstä. Vuonna 1952 markkamääräiset setelit ja kolikot uudistettiin. Tapio Wirkkalan suunnittelema setelisarja laskettiin liikkeelle vuosikymmenen puolessa välissä, ja se oli lähes sellaisenaan käytössä kolme vuosikymmentä. Sodan jälkeen kaavailtiin suurta rahauudistusta ja valuutan nimen muuttamista riksiksi. Uudistuksen toteuttaminen venyi vuoteen 1963, jolloin markan nimellisarvosta poistettiin kaksi nollaa. Tuolloin myös pennit palasivat kuvioihin.http://www.numismaatikko.fi/tiedostot/Markan%20historia%20VI.pdf Toisen maailmansodan ja vuoden 1963 rahauudistuksen välistä aikaa kutsutaan vanhan markan kaudeksi.

Rahanarvonkertoimen mukaan tuhat euroa vuonna 2012 vastasi noin 8 000 vuoden 1945 markkaa ja 26 000 vuoden 1950 markkaa. Vuoden 1959 luku on noin 43 000 markkaa eli 430 uutta markkaa.http://www.stat.fi/til/khi/2012/khi_2012_2013-01-15_tau_001.html

Ulkomaankauppa
Suomen viennin arvo oli vuonna 1950 noin 81,5 miljardia vanhaa markkaa ja tuonnin arvo noin 89,1 miljardia. Vuonna 1959 luvut olivat sekä viennin että tuonnin osalta 267,3 miljardia (noin 2,67 miljardia uutta markkaa eli runsaat kuusi miljardia vuoden 2013 euroa). Suomen tärkeimmät kauppakumppanit olivat Neuvostoliitto ja Britannia, jälkimmäisen osuus etenkin vientimaana oli kuitenkin huomattavasti vähäisempi kuin 1930-luvulla. Saksan ja Ruotsin osuus kauppavaihdosta oli kasvussa. Saksan osuus oli 1940-luvun alkupuoliskon sotataloudessa noussut yli puoleen koko kauppavaihdosta, sodan jälkeen kauppa tyrehtyi täysin. Saksalla viitattiin rauhan tultua ensisijaisesti demokraattiseen Länsi-Saksaan. 2010-lukuun verrattuna etenkin Ruotsin merkitys Suomen kauppamaana oli vähäinen. Euroopan ulkopuolisista maista kauppaa käytiin lähinnä Yhdysvaltojen kanssa, muiden maiden yhteenlaskettu osuus oli noin kymmenesosa.Doria.fi

Liikenne

Raideliikenne
Suomen liikenneverkko oli selviytynyt sotatoimista suhteellisen pienin vaurioin. Ongelmat johtuivat lähinnä vähäisestä uudistamisesta sekä kaluston vanhentuneisuudesta ja voimallisesta kulumisesta poikkeusoloissa. Jälkeenjääneisyys ei johtunut ainoastaan suursodasta, vaan oli pitkään jatkuneiden laiminlyöntien seuraus. Suurin ongelma on rautatieverkko ja junakalusto. Kaakkois-Suomessa uusi raja oli katkaissut rautatieyhteyksiä. Kaluston uusiminen oli hankalaa, sillä suomalaisen teollisuuden resurssit menivät sotakorvauksiin ja YYA-sopimus oli vahingoittanut Suomen uskottavuutta demokraattisena länsimaana, jolloin tuonti lännestä hankaloitui.Suomi silloin kerran, s. 358–360

1950-luku oli vielä höyryvetureiden valtakautta, vaikka dieselveturit tulivat alati yleisemmiksi. Rautateiden sähköistyksessä Suomi oli jälkijunassa, sillä ensimmäinen julkisen liikenteen sähkörata avattiin vasta 1960-luvun lopussa. Suomalaiset eivät olleet dieselvetureiden suhteen tuonnista riippuvaisia, vaan valmistivat itse suuren osan dieselvetureistaan.Rautatie.org 

Tieliikenne
Toisen maailmansodan aikana autoja – puolustusvoimille tulleita kuorma-autoja lukuun ottamatta – ei ollut tuotu Suomeen käytännössä lainkaan, ja 1940-luvun lopullakin niiden tuonti oli ollut vähäistä. Vuoden 1950 alussa rekisterissä olevista henkilöautoista suurin osa (79,7 prosenttia), linja-autoista yli puolet (60,2 %) ja kuorma-autoista lähes puolet (48,8 %) oli peräisin sotia edeltäneeltä ajalta eli yli kymmenen vuotta vanhoja.Kimmo Levä (toim.): Kansakunta liikkeellä: Mobilia-vuosikirja 1993, s. 69. Kangasala: Vehoniemen automuseosäätiö 1993.

Vuoden 1952 aikana uusia autoja tuotiin Suomeen jo enemmän kuin koko 1940-luvun aikana yhteensä.Levä (toim.), 1993, s. 69. Tuona vuonna autojen kokonaismäärä Suomessa myös ylitti siihen saakka maagisena pidetyn 100 000 kappaleen rajan. Vielä edellisvuonna henkilöautoja oli ollut alle puolet koko Suomen autokannasta.Kirsti Lehtomäki (toim.): Autoja, autoja: Mobilia-vuosikirjs 2012, s. 22. Kangasala: Mobilia-säätiö, 2012. Vuoden 1952 lopussa Suomessa oli 101 252 autoa eli yksi auto jokaista 40 suomalaista kohti. Vähiten autoistunut oli Kuopion lääni, jossa oli yksi auto jokaista 65 asukasta kohti. Vastaava luku Uudenmaan läänissä, jossa autotiheys oli suurin, oli 25.Levä (toim.), 1993, s. 70.

Henkilöautojen määrä moninkertaistui 1950-luvulla, mutta oli vuonna 1959 edelleen melko pieni: noin 163 000 rekisteröityä henkilöautoa. Määrällinen kasvu vuodesta 1950 oli noin 136 000 henkilöautoa. Moottoripyörien määrä kymmenkertaistui, ja niitä oli 1960-luvulle tultaessa noin satatuhatta eli enemmän kuin kertaakaan sitten 2000-luvun alun.http://www.stat.fi/til/mkan/tau.html Manner-Euroopassa 1950-luvulla suositut kääpiöautot eivät yleistyneet Suomessa toisaalta niiden suhteellisen kalliin hinnan vuoksi, toisaalta siksi, että niiden ympärivuotinen käyttö oli Suomen oloissa käytännössä mahdotonta.Laila Suutarinen (toim.): Vehoniemeläinen 7/1989, s. 26–31. Kangasala: Vehoniemen automuseo, 1989.Levä (toim.), 1993, s. 76.

Automerkkien osalta 1950-lukua voi luonnehtia itäautojen vuosikymmeneksi. Esimerkiksi vuonna 1956 kuudesta eniten rekisterissä olevasta henkilöautomerkistä neljä oli itäeurooppalaisia: Moskvitš, Škoda, Pobeda ja IFA. Valtaosa autoilijoista olisi kuitenkin halunnut länsieurooppalaisia ja amerikkalaisia autoja, mutta niiden tuonti oli valuuttapulan vuoksi säänneltyä. Kimmo Levä (toim.): Tietä perille: Mobilia-vuosikirja 1994, s. 21. Kangasala: Vehoniemen Automuseosäätiö, 1994. Länsisaksalaisen Volkswagenin säännöllinen maahantuonti alkoi vuonna 1950 ja siitä tuli välittömästi erittäin suosittu, mikä tosin vuosikymmenen aikana näkyi enemmän autoliikkeiden jonotuslistoilla kuin liikenteessä.Levä (toim.), 1994, s. 40. Oma näytöksensä oli 500 käytetyn Checker-taksin tuonti Yhdysvalloista Suomeen vuosina 1951–1952.U. E.Moisala: Auto Suomessa: auton kaupan, käytön ja korjaamotoiminnan historia vuoteen 1982, s. 205. Helsinki: Autolana Keskusliitto ry ja Autotuojat ry, 1983. . Vuonna 1953 monialayritys Berner perusti auto-osaston ja solmi maahantuontisopimuksen yhdysvaltalaisen autovalmistajan Chrysler Corporationin kanssa.Moisala 1983, s. 218.

Dieselmoottori syrjäytti otto- eli bensiinimoottorin kuorma- ja linja-autojen sekä traktorien voimanlähteenä. Pitkänokkaiset linja-autot jäivät lähes kokonaan pois liikenteestä 1950-luvun loppuun mennessä.Levä (toim.), 1994, s. 13. Kuorma-autojen kuljetussuorite ohitti junien tavarankuljetussuoritteen vuonna 1958.Kimmo Levä (toim.): Pyörillä kuormat kulkevat (Mobilia-vuosikirja 1996), s. 55. Kangasala: Vehoniemen automuseosäätiö, 1996.

Lainsäädäntöä ajanmukaistettiin – vuoden 1957 uudella tieliikennelailla kumottiin vanha laki vuodelta 1926 –, ja tieverkkoa kohennettiin vastaamaan kasvavan liikenteen tarpeita. Työt tehtiin pitkälti työttömyystöinä, jota käytäntöä Tie- ja vesirakennushallitus arvosteli. Etenkin 1950-luvun jälkipuoliskolla Etelä-Suomeen perustettiin erityisiä siirtotyömaita, joille työvoimaviranomaiset lähettivät työttömiä eri kunnista. Pahimpina työttömyystalvina siirtotyömailla oli töissä tuhansia miehiä.Levä (toim.), 1994, s. 5. 

Teiden laajamittainen päällystäminen alkoi 1950-luvulla. Esimerkiksi Turun ja Helsingin välinen valtatie oli 1950-luvun puolivälissä vasta osittain kestopäällystetty. Vielä seuraavalla vuosikymmenellä suurin osa pääteistä oli öljysorapäällysteisiä.http://www.mattigronroos.fi/Tiet/Verkonrakennus.htm Lossit olivat yleisiä jopa pääteillä, viikonloppuisin ja lomakaudella molemmille rannoille syntyi pitkiä autojonoja.Suomi silloin kerran, s. 384 Vuonna 1957 Suomen yleisillä teillä oli 138 lossia, joista suurin osa oli kapulalosseja.Kimmo Levä (toim.): TVH – Valtion tiet: Mobilia-vuosikirja 2008, s. 47. Kangasala: Mobilia-säätiö, 2008.
Kun Suomen päätieverkko modernisoitiin 1950- ja 1960-luvuilla, tarvittiin myös uusia siltoja ja lossit kävivät tarpeettomiksi. Suomen ensimmäistä moottoritietä alettiin rakentaa vuonna 1956. Nelitoistakilometrisen Tarvontien valmistuminen kesti kuusi vuotta.Destia.fi Yksi osa 1950-luvun suomalaista tiehistoriaa ovat Kainuun maakuntaan rakennetut niin kutsutut Kekkostiet.Levä (toim.), 1994, s. 8–9.

Liikenneturvallisuus oli 1950-luvulla heikkoa, tieliikennekuolemia sattui enemmän kuin 2000-luvulla, vaikka liikenteen volyymi oli vähäistä.Stat.fi 

Suomen siihen saakka vakavin tieliikenneonnettomuus tapahtui kantatie 69:llä Kivisalmen lossilla Konneveden ja Rautalammin rajalla heinäkuussa 1956. Linja-auto syöksyi lossirannasta veteen jarrujen petettyä, minkä seurauksena 15 ihmistä sai surmansa.Vuosisatamme Kronikka, s. 792.

Lentoliikenne
Helsingin maalaiskunnan Seutulaan alettiin rakentaa lentoasemaa vuonna 1949. Aseman oli määrä valmistua vuoden 1952 olympialaisiin mennessä. Seutula eli nykyinen Helsinki-Vantaa oli Suomen ensimmäinen suihkukoneliikenteelle sopiva lentokenttä. Itse lentoasemarakennus oli vaatimaton puuparakki.Suomi silloin kerran, s. 368 ja 372

Meriliikenne
Vuonna 1959 perustettu varustamo Rederi AB Vikinglinjen aloitti säännöllisen autolauttaliikenteen Suomen ja Ruotsin välillä reitillä Korppoo–Maarianhamina–Norrtälje saman vuoden kesäkuun alussa. Aluksena oli Yhdistyneestä kuningaskunnasta käytettynä ostettu, vuonna 1924 valmistunut S/S Viking.Pär-Henrik Sjöström: Tie meren yli, s. 17. Maarianhamina: Viking Line, 2009. .

Hyvinvointiyhteiskunta
Niin kutsutun hyvinvointiyhteiskunnan laajamittainen rakentaminen alkoi 1950-luvulla. Eräitä uudistuksia, kuten lapsilisät, oli esitelty jo edellisellä vuosikymmenellä. Kansaneläkelaki uudistettiin vuonna 1956. Hajanaista ja sodan heikentämää sairaalaverkostoa alettiin parantaa ja yhtenäistää: Suomeen syntyi valtakunnallinen keskussairaalaverkosto. Kansanterveystyö ja työterveyshuolto kehittyivät.http://www.stm.fi/stm/historia  Vuonna 1950 Suomessa oli 456 sairaalaa, joissa oli kaikkiaan noin 30 000 hoitopaikkaa, lääkäritiheyden suhteen Suomi oli Euroopan takapajula. 1940-luvulla käyttöönotettu lastenneuvolajärjestelmä alkoi tuottaa tulosta. Tartuntatauti- ja imeväiskuolleisuus vähenivät nopeasti. Uusi mielisairaslaki tuli voimaan 1952, ja sen myötä mielisairaanhoito muuttui kunnalliseksi.Terveyskirjasto.fi 

Hätäaputöitä alettiin kutsua toisen maailmansodan jälkeen työttömyystöiksi. 1950-luvulla otettiin käyttöön termi työllisyystyöt. Suomen heikkoa infrastruktuuria parannettiin suurelta osin työllisyystöinä. Maaseudulla työttömyys oli 1960-luvulle asti lähes tuntematon käsite; vaikka maatila ei kyennytkään tarjoamaan toimeentuloa, ajatusta työttömästä pientilallisesta pidettiin mahdottomana.http://www.ennenjanyt.net/2007_1/kostiainen.html Tilanne alkoi kuitenkin muuttua vuosikymmenen puolivälissä, ja maaseutuväestön asema vaikeutui nopeasti.

Rikollisuus
Toisen maailmansodan jälkeisen väkivaltaisen jakson jälkeen henkirikosten määrä väheni jyrkästi. 1950-luku muistetaan useista ratkaisematta jääneistä henkirikoksistaan.

Kyllikki Saari ja Tulilahti
Seitsentoistavuotiaana surmatun isojokelaisen Kyllikki Saaren tapaus on Suomen rikoshistorian tunnetuimpia mysteereitä. Saari katosi kotimatkallaan 17. toukokuuta 1953 ja hänen ruumiinsa löydettiin suohaudasta lähes viisi kuukautta myöhemmin lokakuussa. Murhaaja jäänee arvoitukseksi. Saaren hautajaisiin 25. lokakuuta 1953 saapui noin 25 000 ihmistä. Varsin näkymätöntä elämää viettäneen hiljaisen maalaistytön hautajaiset vastasivat mittasuhteiltaan ja näkyvyydeltään marsalkka Gustaf Mannerheimin, presidentti Risto Rytin ja presidentti J. K. Paasikiven hautajaisia samalla vuosikymmenellä.http://suomenhistoriaa.blogspot.fi/2009/09/vaikean-kehityksen-vuosi-1953.htmlSeppo Zetterberg (toim.): Suomen historian Pikkujättiläinen, s. 829. Porvoo-Helsinki: WSOY, 1987. . 

Toinen tunnettu 1950-luvun murhamysteeri on 28. heinäkuuta 1959 tehty Tulilahden kaksoismurha. Tulilahden leirintäalueella Heinävedellä murhattiin kesälomaa viettäneet jyväskyläläiset 21-vuotias Eine Nyyssönen ja 23-vuotias Riitta Pakkanen. Myös Nyyssönen ja Pakkanen löydettiin suohaudasta ja heidän murhaajansa tai murhaajiensa nimet jäänevät arvoitukseksi. Keskusrikospoliisin Mikkelin yksikkö sai vihjeitä Tulilahden kaksoismurhasta vielä 2000-luvullakin.

Arkkitehtuuri
Suomalainen arkkitehtuuri sai 1950-luvulla kansainvälistä mainetta. Keveyden ja avaruuden vaikutelma hallitsivat suunnittelua. Alvar Aalto oli alan suomalainen ykkösnimi. Hänen 1950-luvun töihinsä lukeutuvat muun muassa Säynätsalon kunnantalo (1949–1952), Helsingin ydinkeskustan Rautatalo (1954) ja Helsingin Kulttuuritalo (1958). Aalto teki vuosikymmenen mittaan runsaasti kokeiluja eri materiaaleilla; hän käytti luonnonkiveä, tiiltä, puumateriaaleja, kuparia ja rapattua pintaa.Nikkemedia.fi 

Aikakauden muita tunnettuja arkkitehteja ovat muun muassa Aulis Blomstedt, Aarne Ervi, Viljo Revell, Osmo Sipari, Kaija Sirén ja Heikki Sirén sekä kouluarkkitehtuuristaan kuulu Jorma Järvi. Oppilaitoksia rakennettiin runsaasti, ja ne suunniteltiin avariksi ja valoisiksi. Muun muassa Helsingin yliopiston Porthania-rakennus (1957) ja Turun yliopiston Yliopistonmäen kampuksen rakennukset (1956–1959) ovat Aarne Ervin käsialaa. Jorma Järvi taas oli suunnitellut muun muassa Rovaniemen yhteislyseon (1952), Kulosaaren yhteiskoulun (1955) ja Tapiolan yhteiskoulun (1958–1960). Funktionalistiset nauhaikkunat tekivät paluun 1950-luvulla ja rasterijulkisivut olivat suosittuja. Rakennukset saatiin vaikuttamaan keveämmiltä jättämällä kantava runko verhojulkisivun taakse.

1950-luvun kirkkoarkkitehtuurin edustajia ovat muun muassa Bertel Liljequistin Rovaniemen kirkko (1950), Osmo Siparin Sallan kirkko (1950), Kaj Saleniuksen roomalaiskatolinen Helsingin Pyhän Marian kirkko (1954) ja Veikko Larkkaan Kauhajoen kirkko (1958). Muita merkittäviä 1950-luvulla valmistuneita rakennuksia ovat muun muassa Jussi Paatelan ja Olli Pöyryn Pohjois-Karjalan keskussairaala (1953) sekä Veli Valorinnan ja Eino Tuompon suunnittelema Autotalo Helsingin ydinkeskustassa (1958). Suomen korkein 1950-luvulla rakennettu tornitalo on Raahessa sijaitseva Raahen Tornitalo (1958), joka on sekä asuintalo että vesitorni. Se on edelleen Pohjois-Suomen korkein rakennus, tosin sen julkisivu ei ole alkuperäinen. 

1950-luvun esikaupunkialueet olivat ilmeikkäämpiä kuin kahden seuraavan vuosikymmenen elementtitalolähiöt. Erityyppiset asuinrakennukset pyrittiin mukauttamaan maisemaan ja niiden väliin jätettiin runsaasti tilaa. Kaarevat linjat ovat tunnusomaisia ajan arkkitehtuurille. Yrjö Lindegrenin Käärmetalo (1949–1951) Helsingissä on eräs aikakauden erikoisimmista ratkaisuista. Luonnonläheisen asumisen mallikaupunginosa Espoon Tapiola edusti uusinta uutta ja nousi jopa maailmanmaineeseen. Tapiolan keskustan rakennukset ovat pääosin Aarne Ervin käsialaa, mutta leimallisia ovat myös Viljo Revellin suunnittelemat ns. taskumattitalot vuosikymmenen lopulta. Aivan Tapiolan naapurissa sijaitsevan Otaniemen Teekkarikylän rakentaminen alkoi myös 1950-luvulla. Punatiilisen Teekkarikylän suunnittelussa merkittävässä roolissa ovat olleet etenkin Heikki ja Kaija Siren sekä Alvar Aalto.

Valtaosa 1950-luvun uusista asuinrakennuksista oli omakotitaloja, monesti omin voimin tyyppipiirustusten pohjalta rakennettuja ns. rintamamiestaloja. Niitä rakennettiin runsaasti eri puolille Suomea. Nämä talot ovat yleensä 1,5-kerroksisia ja kellarillisia, sekä puurakenteisia lukuun ottamatta korkeaa betonisokkelia ja kellarin betonikattoa. Julkisivut on verhoiltu laudoilla tai mineriittilevyillä, pääoven edessä on kuisti ja vesikattona on jyrkkä, pellillä päällystetty harjakatto. Vasta vuosikymmenen loppupuolella rakentamisen painopiste siirtyi maaseudulta kaupunkeihin. Samalla myös pientaloarkkitehtuurissa tapahtui vallankumouksellinen mullistus, kun rintamamiestaloista siirryttiin matalien ja lättänien pientalojen aikaan.

Muotoilu
Suomalaisen muotoilun maine perustuu pitkälti 1950-luvun saavutuksiin. Taideteollisuus muutti markkinointistrategioitaan ja alkoi hyödyntää muotoilijoiden persoonallisuuksia - muotoilijat haluttiin esittää ensisijaisesti taiteilijoina, kun he aiemmin olivat olleet lähinnä käsityöläisiä.

Kaj Franck suunnitteli päivittäiseen käyttöön astiasarjan Kilta, jonka seuraajaksi tuli Teema-sarja. Timo Sarpanevan käsialaa on muun muassa i-sarja. Tapio Wirkkalan lasiteos Kantarelli (1946) herätti huomiota Milanon triennaalissa 1951 ja Antti Nurmesniemi suunnitteli Pehtoori-kahvipannunsa vuonna 1957. Saara Hopea menestyi Milanon triennaaleissa lasiteoksillaan. Hänen näyttävät hopeakorunsa hakivat vaikutteita Intian ja Egyptin korutaiteesta. Nanny Still muotoili värillistä käyttö- ja taidelasia, hänen teoksiaan on muun muassa Harlekiini (1959).Sininen laulu, s. 316

Armi Ratia perusti tekstiili- ja vaatetusalan yrityksen Marimekon vuonna 1951. Yhdessä Maija Isolan kanssa hän loi hehkuviin väreihin ja raitoihin perustuvan linjansa.

Kantarelli-maljakko
Tapio Wirkkalan Kantarelli on mainittu 1950-lukua symboloivaksi esineeksi. Kun pahin pula-aika päästi Suomen otteestaan, voitiin jälleen kiinnittää huomiota laatuun. Vuosikymmenen keskeisimmät suomalaiset muotoiluesineet ovat yleensä ylellisyystuotteita, jotka keräsivät mainetta sekä Euroopassa että Pohjois-Amerikassa. Kantarellin pohjalta kristallista hiottu Iittalan vaasi ostettiin New Yorkin Museum of Modern Artiin, lisäksi se komeili keskeisten designjulkaisujen kansikuvissa.Sininen laulu, s. 320

Asuminen
Sodan jälkeen Suomessa vallitsi valtava asuntopula. Vielä 1950-luvulla Helsingissä asuttiin jopa pommisuojissa. Alivuokralaisuus oli yleistä myös perheiden kohdalla. Arava-järjestelmä oli esitelty vuonna 1949 helpottamaan taajamien asuntovajetta. Kaupunkien liepeille alkoi kohota lähiöitä, ensimmäisiä olivat Herttoniemi ja Maunula Helsingissä. Lähiöasunnot olivat usein pienempiä kuin vanhojen kaupunginosien asunnot.http://oppiminen.yle.fi/historia-suomi/arjen-historiaa/aikamatka-arkeen-asuminen

Rintamamiestalo
Erityisen suosittu uudisrakennusmuoto oli puolitoistakerroksinen rintamamiestalo, jonka saattoi rakentaa itse. Talotyyppiin kuului makuuhuone, olohuone, eteinen ja ullakkotila, joka oli mahdollista rakentaa myöhemmin. Keittiöissä ei enää yövytty. Rakennusmateriaalista oli puutetta, joten tarvittiin kekseliäisyyttä. Purettujen rakennusten materiaali hyödynnettiin mahdollisimman tarkkaan. Tiilipulan takia rintamamiestaloihin voitiin rakentaa vain yksi savupiippu, huoneet tulisijoineen suunniteltiin piipun ympärille. Rintamamiestalo oli omakotitalorakentamisen esikuva vielä 1960-luvullakin ja siitä tuli jälleenrakentamisajan yhtenäiskulttuurin symboli.Sininen laulu, s. 260Suomi silloin kerran, s. 212

Sisustus
1950-luvun uudet suomalaiset huonekalut olivat siroja ja hillitynvärisiä. Suomalaisten kodit oli kuitenkin sisustettu pääasiassa vanhoin perintöhuonekaluin, jotka olivat yleensä raskastekoisia ja massiivisia. Pinnat eivät päässeet esiin, sillä ne oli peitetty kirjoituin liinoin ja liinoille oli aseteltu valokuvat ja pikkuesineet.

Kotitalouksien koneellistuminen
Sähkö, viemäröinti ja vesijohto yleistyivät vähitellen. Ne olivat taasen edellytys pesukoneiden ja muiden kodinkoneiden yleistymiselle. Työtehoseura arvioi vuonna 1950, että pyykinpesun osuus kotitaloustöistä oli viidennes. Ensimmäinen sähkökäyttöinen pyykinpesukone esiteltiin suomalaisille vuonna 1948. Ne olivat pulsaattorikoneita, jotka saattoi täyttää myös ämpärillä. Alkuun suomalaiset olivat riippuvaisia tuontikoneista automatisoidun pyykinpesun suhteen, mutta pian he aloittivat oman pesukonetuotantonsa. Automaattiset rumpupesukoneet esiteltiin 1950-luvun lopussa.Ruokatieto.fiKodinkuvalehti.fi

Muutosvastarintaakin uusien kodinkoneiden suhteen esiintyi, esimerkiksi jääkaappien ja pölynimureiden tarpeellisuutta epäiltiin. Sähkökäyttöisiä jäähdytyskaappeja alettiin kutsua jääkaapeiksi vuodesta 1953 alkaen. Jääkaappeja oli ollut Suomessa 1920-luvun lopulta lähtien, mutta ne olivat vielä 1950-luvulla varsin kalliita kotitalouksille. Elintarvikkeiden kylmäsäilytykseen käytettiin kaupungeissa sisä- ja ulkoikkunan välistä kapeaa tilaa, maaseudulla taasen olivat käytössä maakellarit. 1960-luvulle tultaessa useimmissa suomalaistalouksissa ei edelleenkään ollut jääkaappia.

Sähköliesiä alettiin valmistaa Suomessa 1937, mutta ne yleistyivät kotitalouksissa vasta toisen maailmansodan jälkeen. Sähköliedet löivät itsensä läpi 1960-luvulla. Sinkkilevyllä päällystetyt tiskipöydät ja astiankuivauskaapit helpottivat astioidenpesua. Astianpesukoneet esiteltiin suomalaisille kotitalouksille vasta 1960-luvulla. Muutoksista huolimatta perinteiset työtavat säilyivät vallitsevina varsinkin maaseudulla. Naiset olivat enimmäkseen perheenemäntiä ja useissa talouksissa oli kotiapulainen. Itsetekemistä ja säästäväisyyttä ihannoitiin. Työtehoa lisäsi keittiökalusteiden standardisointi suomalaisnaisten keskimittojen mukaisiksi. Puhtaasta ja valoisasta kodista tuli ihanne.Havina.net 

Vesijohto yleistyi verkkaasti maaseudulla ja kaupunkien reunamilla. Vain kaupunkien keskusta-alueet olivat yleisesti juoksevan veden piirissä. Maalaistalot sijaitsivat usein mäen päällä, kaivot puolestaan mäen alla. Naiset joutuivat kantamaan vettä sangoilla, työtä tosin helpotettiin kehittämällä niin kutsutut ämmänlänget. Edistyksellisimpiin kyliin perustettiin vesiosuuskuntia, jotka valuraudan puutteessa rakensivat vesiputkistoa männynrungoista.Suomi silloin kerran, s. 278–281

Sähköistyminen näkyi myös suomalaisessa maisemassa. 1950-luvun taitteessa kansa oppi sanan valtakunnanverkko. Ensimmäinen voimalinja kulki Kemistä Petäjävedelle. Vähitellen leveät voimalinjaverkot halkoivat Suomea ristiin rastiin.Suomi silloin kerran, s. 282

Muovi
Suomen kieleen luotiin uudissana muovi vuonna 1947. Aiemmin oli puhuttu plastiikasta. Muoviset kankaanpalat olivat 1950-luvun taitteessa koulunuorison keräilykohteita ja vaihdon välineitä. Esimerkiksi kolme eri väristä muovinpalaa, joiden keskimitta oli 9 cm², saattoi vaihtaa yhteen lakritsapötköön. 1930-luvulla syntynyt suomalainen muoviteollisuus kehittyi voimakkaasti sodan jälkeen: olympiavuonna 1952 Suomessa oli noin 70 muoviteollisuusyritystä. Muovin voittokulku oli tyrmäävä. Markkinoille ilmestyi muovisia hygieniatuotteita, astioita, leikkikaluja, tuhkakuppeja sekä rinta- ja sukkanauhoja. Erityisen tärkeä oli väritön muovikalvo, joka soveltui elintarvikekäyttöön.Suomi silloin kerran, s. 241–243

Ruokavalio
Teollistumisen ja muuttoliikkeen myötä Suomen itäinen ja läntinen ruokakulttuuri sulautuivat toisiinsa.http://oppiminen.yle.fi/historia-suomi/arjen-historiaa/aikamatka-arkeen-ruokailu Suomalaiset suosivat 1950-luvulla rasvaisia ruokia. Läskisoosi, makkarakastike, tirripaisti ja hernekeitto olivat yleisiä ruokalajeja. Hedelmien ja vihannesten käyttö alkoi kasvaa vuosikymmenen puolenvälin tienoilla. Koulu- ja työpaikkaruokailu alkoi niin ikään yleistyä.http://www.tieteessatapahtuu.fi/006/heinonen.htm  Eineksiä oli ollut Suomen markkinoilla jo 1930-luvulla. Vuonna 1957 kauppoihin ilmestyi joukko uusia valmisruokia: maksalaatikko, lihapyörykät, kaalikääryleet ja vispipuuro.http://kehittyvaelintarvike.fi/teemajutut/20-tuotekehitys-ja-markkinointi-valmisruokien-kasvun-vetureina 

1950-luvun alussa suomalainen kulutti vuodessa keskimäärin noin 370 litraa maitoa, kaksi ja puoli kiloa juustoa, 140 kiloa perunoita, 120 kiloa viljaa, 30 kiloa lihaa ja 20 kiloa tuoreita vihanneksia. Maidon kulutus oli lähes kolminkertaista 2010-lukuun verrattuna, ja perunoiden kulutus yli kaksinkertaista. Vuosikymmenen loppupuolella maidon kulutus alkoi laskea. Sen sijaan lihan ja tuoreiden vihannesten kulutus on nykypäivänä noin kolminkertaista ja juuston kulutus lähes kymmenkertaista 1950-luvun alkuun verrattuna. 1950-luvulla kulutetusta lihasta noin puolet oli sianlihaa ja puolet naudanlihaa, ja siipikarjanliha oli vielä harvinaista.

Coca-Cola rantautui Suomeen Helsingin kesäolympialaisten aikana.

Alkoholinkulutus ja tupakointi

Suomalaisten tilastoitu alkoholinkulutus sataprosenttiseksi alkoholiksi henkilöä kohden muutettuna oli 1950-luvun lopulla noin viidesosa siitä, mitä puoli vuosisataa myöhemmin kulutettiin. Tilastoimatonta kulutusta oli arviolta noin kolmannes kulutuksesta. Suomalaisten alkoholinkulutus oli vielä lähes kokonaan miesten varassa; naisten alkoholinkäyttö alkoi yleistyä vasta 1960-luvulta alkaen. Alkoholinkäyttöä pyrittiin ohjaamaan mietoihin juomiin pois humalahakuisesta juomisesta. Oy Alkoholiliike Ab:n – nykyisen Alkon – myymälöiden ilme muuttui kun pullot pantiin hyllyihin pystyasentoon, etiketin näkyminen ei ollut enää kiellettyä. Sadannen myymälänsä Alkoholiliike avasi Turun Eerikinkadulle huhtikuussa 1957.Alko.fi  Vuonna 1959 yli kaksi kolmasosaa alkoholista kulutettiin väkevinä juomina; keskiolutta ei vielä saanut elintarvikeliikkeistä.

Viina oli edelleen kortilla, mutta lähinnä sosiaalisista syistä. Lopullisesti viinakorteista luovuttiin 1970-luvun alussa, ja tuon jälkeenkin niin kutsutut väärinkäyttäjät olivat kontrollin kohteina.Suomi silloin kerran, s. 246 ja 247

1950-luvun tärkeimpiä alkoholijuomauutuuksia olivat Koskenkorva ja Hartwallin lonkero. Lonkeroa oli alun perin tarkoitus valmistaa vain vuoden 1952 kesäolympialaisten aikaan, mutta suuren suosion takia sen valmistusta jatkettiin ja jatketaan yhä.

Vuonna 1950 jopa lähes 80 prosenttia suomalaisista miehistä tupakoi päivittäin, mutta naisista vain noin joka kymmenes. Sotien aikana ilmaiseksi jaetut niin sanotut muonatupakat olivat opettaneet miehet tupakoimaan. Miesten tupakointi kuitenkin väheni vuosikymmenen loppuun mennessä noin 60 prosenttiin.

Koskenkorva
Koskenkorvan viina tuli markkinoille 1. heinäkuuta 1953. Alkuun sitä myytiin puolen litran pulloissa, juoman alkoholipitoisuus oli 38 vol-% ja hinta 495 vanhaa markkaa. Nimensä Koskenkorva sai eteläpohjalaisesta Koskenkorvan kylästä. Etiketti oli suunniteltu Suomessa ja se oli Lasse Linnanmäen käsialaa. Kuvassa oli pohjalainen peltomaisema ja teksti "valmistettu perunasta". Nelimerkkinen tuotenumero otettiin käyttöön 1955 ja Koskenkorvan raaka-aineiksi mainittiin tuolloin peruna ja vilja.http://www.kossu.org/http://www.tekniikkatalous.fi/incoming/koskenkorvan+historia/a36708  Koska Koskenkorva oli suosittua, sille annettiin useita lempinimiä, tunnetuimpina kenties Koskis ja Kossu.http://www.kossu.org/viina/lempinimet.shtml

Muoti
Yhdysvalloista lähtöisin olleen nuorisokulttuurin syntymisen ohella 1950-luvulla syntyi myös nuorisomuoti, jolla nuoret halusivat erottua lapsista ja aikuisista. Etelä-Suomessa kukoisti vahvana lättähattukulttuuri, johon kuuluivat pojilla tummat puvut, lahkeista kavennetut housut, olkatoppaukset, litistetyt hatut, leveät solmiot ja teräväkärkiset nahkasaappaat, ”spittarit”. Hiukset kasvatettiin pitkiksi ja kammattiin usein Brylcreemillä taaksepäin. Farmarihousut eli farkut rantautuivat Suomeen, ja yleistyivät etenkin vuosikymmenen lopulla. Myös farkkutakit ja nahkatakit olivat yleisiä. Nuorten muotiin vaikutti rock and roll, eritoten Elvis Presley.

Tytöt ja naiset pukeutuivat edelleen yleensä hameeseen tai mekkoon. Ensimmäiset tyttöjen kauneudenhoitovälineet ja -aineet tulivat suomalaiskauppoihin 1950-luvulla. Tytöillä lättähattumuotiin kuuluivat mahdollisimman kapea hame, olkatoppaukset, kiilakantaiset kengät, räikeä huulipuna sekä villamyssyt, joiden myötä tyttöjen nimikkeeksi tuli "myssymissi". Vaihtoehtoisesti jotkut tytöt pitivät tiukkoja pitkiä housuja.

Viskoosista eli silloiselta nimeltään rayon-kuidusta valmistetut vaatteet olivat niin ikään muodikkaita. Myös ulsterit, villajumpperit ja hupulliset duffelitakit olivat yleinen näky katukuvassa. Takkeja ommeltiin usein kotona. Vuonna 1951 perustettu Marimekko valmisti alkuvuosinaan etenkin suosittuja, värikkäitä naisten kesävaatteita.

Vapaa-aika
Vapaa-ajan määrä oli aiempiin vuosikymmeniin verrattuna lisääntynyt, mutta lauantait olivat yhä työ- ja koulupäiviä. 1950-luvulla vietettiin paljon vapaa-aikaa ulkona, koska sisällä oli varsin vähän tekemistä. Lavatanssikulttuuri oli hyvin suosittua. Se oli tuolloin noussut uudelleen kukoistukseensa sodanaikaisen tanssikiellon kumoamisen jälkeen. Sotasukupolvi synnytti suomalaiskansallisen tangon.Sininen laulu, s. 265

Vuonna 1950 Helsinkiin avattiin Suomen ensimmäinen huvipuisto, Linnanmäki. Kari Mannerlan laatima lautapeliklassikko Afrikan tähti julkaistiin vuonna 1951.

Vapaa-ajan matkailu ulkomaille alkoi 1950-luvulla, tosin se oli vielä harvinaista, ja sitä harrastivat etenkin toimihenkilöt ja pitkistä lomista nauttivat opettajat. 1950-luvun etelänmatkat kestivät tyypillisesti useamman viikon, sillä liikennevälineet olivat paljon hitaampia kuin nykyaikana. Suosituimpia kohteita olivat Italian kaupungit sekä Espanjan aurinkorannat. Matkoilla oli usein mukana opas, jonka ansiosta kielimuuri ei ollut ongelma.

Leirintämatkailu teltassa yöpyen – vastapainona kalliina pidetylle hotellimajoitukselle – tuli hyvin suosituksi 1950-luvun kuluessa. Vuonna 1957 Suomessa oli kaikkiaan 163 leirintäaluetta, jotka oli pyritty sijoittamaan rauhallisille ja luonnonkauniille paikoille, metsäiseen maastoon meren, järvien tai jokien rannoille, kuitenkin samalla lähelle taajamia tai pääteitä. Uintipaikka, käymälä ja pysäköintipaikka sekä tulentekopaikka tai keittokatos olivat joka leirintäalueella, mutta vain harvoilla alueilla oli vakituinen hoitaja ja mahdollisuus käyttää sähköä. Leirintäalueiden käyttö oli yleensä maksutonta.Mitä missä milloin 1958, s. 334–335.

 Urheilu 
pienoiskuva|Kilpamelojat Yrjö Hietanen (vasemmalla) ja Kurt Wires (oikealla) Helsingin kesäolympialaisissa.
Helsingin kesäolympialaiset 1952 ovat toistaiseksi ainoat Suomen isännöimät olympialaiset. Suomi sijoittui näiden olympialaisten mitalitaulukossa kahdeksanneksi saaden kuusi kultamitalia, kolme hopeamitalia ja 13 pronssimitalia. Kultamitalistit olivat painija Kelpo Gröndahl, nyrkkeilijä Pentti Hämäläinen, melojat Thorvald Strömberg, Kurt Wires, Yrjö Hietanen ja Sylvi Saimo. Melbournen kesäolympialaisissa 1956 menestyneimpiä suomalaisia urheilijoita olivat ampuja Pentti Linnosvuo sekä painijat Rauno Mäkinen ja Kyösti Lehtonen.

Veikko Hakulinen oli vuosikymmenen menestynein suomalainen hiihtäjä, joka voitti kaksi olympiakultamitalia ja kolme MM-kultamitalia. Muita 1950-luvun menestyneitä hiihtäjiä olivat ainakin Heikki Hasu, Mirja Hietamies, Siiri Rantanen, Tapio Mäkelä, Sirkka Vilander ja Paavo Lonkila.

Suomen Autoklubin Keski-Suomen osasto järjesti ensimmäiset Jyväskylän suurajot vuonna 1951. Kilpailun esikuvana oli Monte Carlo -ralli, johon suomalaisia oli osallistunut jo 1930-luvulla. Jyväskylän suurajot laajennettiin kansainväliseksi kilpailuksi vuonna 1954, ja vuodesta 1959 lähtien se oli osa rallin EM-sarjaa. Maaliskuun alussa 1955 järjestettiin ensimmäinen Hankiralli.Helge Nygren ja Juhani Melart: Rallin maailma, s. 43–54. Helsinki: Otava, 1967. 

1950-luvun menestyneimpiä suomalaisia moottoriurheilijoita olivat ainakin Jyväskylän suurajot kolmesti voittanut Osmo Kalpala sekä Eläintarhanajot monta kertaa voittanut Curt Lincoln.

Kirjallisuus
Modernismi ja realismi
Perinteisen kerronnan rinnalle tuli 1950-luvulla modernismi. Tamperelaisten ja helsinkiläisten kirjailijoiden välille lohkesi jonkinmoinen railo, puhuttiin Tampereen realisteista ja Helsingin modernisteista. Eräs modernismin suomenkielisiä perusteoksia on Veijo Meren Manillaköysi (1957). Yhdessä Antti Hyryn, Paavo Rintalan ja Marja-Liisa Vartion kanssa Meri muodosti prosaistisukupolven, joka jakoi yhtenäiset kirjalliset ideaalit.Sininen laulu, s. 293

Nykyaikaisen suomalaisen lyriikan uranuurtaja Paavo Haavikko julkaisi ensimmäisen teoksensa Tiet etäisyyksiin vuonna 1951. Myöhemmin hän kirjoitti myös näytelmiä, kuunnelmia ja oopperalibrettoja ja kehittyi virtuoosiksi erotiikan, rakkauden ja kuoleman kuvaajana. Lauri Viidan Pispala-aiheinen romaani Moreeni ilmestyi vuonna 1950.Sininen laulu, s. 298 ja 302 Humoristina tunnettu Veikko Huovinen aloitti kirjailijanuransa vuonna 1952 romaanilla Havukka-ahon ajattelija. Jorma Korpelan niin ikään 1952 julkaistua Tohtori Finckelmania pidetään myös eräänä 1950-luvun parhaista romaaniteoksista.Sininen laulu, s. 269

Eeva-Liisa Manner julkaisi lyyristä modernismia edustavan runokokoelmansa Tämä matka vuonna 1956 ja kohosi sen myötä keskeiseksi modernistiksi. Lassi Nummi käsitteli teoksissaan Kaukoitää, rakkautta ja luontoa. Juha Mannerkorpi kuuluu niin ikään 1950-luvun merkittäviin kirjailijoihin.Sininen laulu, s. 297

Viihdekirjallisuuden nimiä oli muun muassa Aino Räsänen, joka jatkoi 1940-luvulla aloittamaansa Helena-romaanien sarjaa. Anni Polva aloitti suositun Tiina-sarjansa vuonna 1956. Sotakirjailijana profiloitunut Reino Lehväslaiho aloitti laajan tuotantonsa 1950-luvun lopulla. Helsingin Sanomien rikos- ja oikeustoimittajana työskennellyt Mauri Sariola aloitti mittavan kirjallisen uransa vuonna 1956 poliisiromaanilla Laukausten hinta, jossa hän esitteli lukijoille rikostarkastaja Olavi Susikosken.Mitä missä milloin, Kansalaisen vuosikirja 1976, s.388. Helsinki: Otava, 1975. .

Mika Waltari jatkoi historiallisten suurromaaniensa parissa; muun muassa Turms, kuolematon ja Feliks onnellinen julkaistiin 1950-luvulla.

Oikeusministeriö maaräsi syksyllä 1957 norjalaisen Agnar Myklen romaanin Laulu punaisesta rubiinista takavarikoitavaksi epäsiveelliseksi katsotun sisältönsä vuoksi. Seuranneessa oikeudenkäynnissä teoksen kustantaja tuomittiin sakkoihin ja menettämään rikoksen kautta saatu taloudellinen hyöty valtiolle. Tapaus on yksi viimeisistä, joissa jokin teos on Suomessa määrätty takavarikkoon.Kai Korte: Ministerit tulivat ja menivät, s. 48. Jyväskylä: Gummerus, 1992.

Ulkopoliittisen ”suojasään” aikana 1950-luvun puolivälin jälkeen julkaistiin useita lähimenneisyyttä kriittisesti tarkastelleita tieto- ja muistelmakirjoja. Näitä olivat esimerkiksi Yrjö Soinin sotasyyllisyysoikeudenkäyntiä ruotinut Kuin Pietari hiilivalkealla, Arvo Tuomisen Sirpin ja vasaran tie, Kremlin kellot ja Maan alla ja päällä sekä Unto Parvilahden Berijan tarhat.Max Jakobson: Pelon ja toivon aika: 20. vuosisadan tilinpäätös II, s. 221. Helsinki: Otava, 2001.

Tuntematon sotilas
Vuosikymmenen tapaus oli tamperelaisen teollisuustyöntekijän Väinö Linnan kirjoittama Tuntematon sotilas, romaani jatkosodasta. Teoksen lukemisesta tuli lähes kansanliike. Jaakko Syrjä kertoo Tuntemattomasta: "Siinä olivat rinnan valtava lukemisprosessi ja ne merkitykset, jotka päivittyivät maailmankuvan rajun muodostumisprosessin yhteydessä. Siinä Väinölle kiteytyi ja selkiytyi kaikki se, mikä oli ollut välillä vähän sulamatontakin."Sininen laulu, s. 306 Eino Kailan mukaan Tuntematon oli kuin Seitsemän veljestä sodassa.Sininen laulu, s. 308 Juice Leskinen ei pitänyt Tuntematonta varsinaisesti sotaromaanina, vaan inhimillisenä teoksena, "jossa ihmisen käytös johtaa sotaan".Sininen laulu, s. 309

Tuntemattomasta sotilaasta tuli käsite. Sitä on luultu jopa dokumentiksi, vaikka Linna itse painotti, että vain paikannimet ovat todellisia. Teoksen hahmot ovat fiktiivisiä, mutta niillä on suhde historiallisiin henkilöihin. Romaanista on tehty sittemmin useita teatteri-, elokuva- ja radiosovituksia.

Linnan eeppinen romaanitrilogia Täällä Pohjantähden alla näki päivänvalon vuonna 1959, jolloin julkaistiin sarjan ensimmäinen osa.

Lehdistö
1950-luvun taitteessa Suomessa ilmestyi 874 aikakauslehteä, joista noin neljä viidesosaa oli suomenkielisiä. Paperipulan hellittäessä viikkolehdistö nousi kukoistukseensa. Sillä oli kansan viihdyttäjänä asema, joka sittemmin periytyi televisiolle. Aku Ankka -lehti rantautui Suomeen vuonna 1951 ja pääsi heti kansan suosioon.Suomi silloin kerran, s. 409 ja 414 Yleistekninen aikakauslehti Tekniikan maailma perustettiin vuonna 1953. Kirjailija Ilmari Turja erosi Suomen Kuvalehden päätoimittajan paikalta vuonna 1952 ja perusti Uuden Kuvalehden, joka tuli tunnetuksi sensaatiojutuistaan.Mitä missä milloin 1953, s. 252.

Sanomalehtien levikki kasvoi 1950-luvulla. Puoluepoliittisesti sitoutuneita lehtiä ilmestyi runsaasti, mutta sitoutumattomien lehtien suosio kasvoi niiden kustannuksella. Sanomalehdistön suunta oli puoluesidonnaisuudesta sitoutumattomuuteen, esimerkiksi Helsingin Sanomat oli jättänyt edistyspuolueen jo 1932.Suomi silloin kerran, s. 408

Suomen ensimmäinen yhtäjaksoisesti ilmestynyt ilmaisjakelulehti, myöhempien vuosikymmenien suurkustantajan Urpo Lahtisen perustama Tamperelainen alkoi ilmestyä syyskuussa 1957. Lahtisen esikuvina olivat vastaavat lehdet Alankomaissa. Tamperelaisen kaltaisia kaupunkilehtiä syntyi pian myös Turkuun, Ouluun, Kuopioon ja Jyväskylään. Moni lehdentekijä lähti liikkeelle samoihin aikoihin toisista tietämättä. Kaupungeissa ilmestyneiden ilmaisjakelulehtien julkaisijat perustivat edunvalvontajärjestökseen Kaupunkilehtien Liiton vuonna 1959.Mitä missä milloin, Kansalaisen vuosikirja 2007, s. 193. Helsinki: Otava, 2006. 

Radio
Vuonna 1948 Suomessa tilastoitiin 164 radiovastaanotinta tuhatta asukasta kohden.Suomi silloin kerran, s. 413 Pitkille, keskipitkille ja lyhyille aalloille varatut taajuusalueet alkoivat ruuhkautua. Ratkaisu oli ultralyhyet aallot. ULA-lähetykset aloitettiin 1951 ja vuosikymmenen kuluessa Suomeen rakennettiin ULA-asemaverkosto. Sen myötä radiolähetysten kuuluvuus parani olennaisesti.Posti.fi Radiolähetysten vastaanottaminen vaati erityisen luvan: Miljoonas radiolupa lunastettiin vuonna 1955, ja tällöin Suomessa oli noin 240 radiolupaa jokaista tuhatta asukasta kohti.  Vuonna 1955 radioluvan hinta oli 1 080 markkaa (vuoden 2021 rahassa 38,50 euroa). Kuuntelulupien lukumäärä kohosi runsaaseen kahteen miljoonaan ennen kuin käytännöstä luovuttiin vuonna 1977.Yle.fiKari Ilmonen: Tekniikka, kaiken perusta (Yleisradion historia 3), s. 190–191. Helsinki: Yleisradio, 1996. .

Yleisradion pääjohtajana toimi melko näkymättömäksi jäänyt Einar Sundström koko vuosikymmenen ajan. Radion ohjelmistosta vastasi ohjelmajohtaja Jussi Koskiluoma, jonka kaudella radio vältti ottamasta kantaa politiikkaan. Koskiluoma linjasi, että radion välittämän viihteen tuli olla korkeatasoista; tällöin sopivuus määräytyi keskiluokkaisten arvojen mukaan. Koskiluoman ja muiden radioviihteen portinvartijoiden silmätikkuna oli kevyt musiikki ja varsinkin kotimainen iskelmä, jota ei sopinut soittaa kuin hyvin säännöstellysti. Toinen Koskiluoman tiukan valvonnan kohde oli ulkomaiden ja ensisijaisesti Neuvostoliiton käsittely ohjelmistossa. Tähän linjaan sopi uutistoiminnan jättäminen Suomen Tietotoimiston vastuulle.Raimo Salokangas: Aikansa oloinen: Yleisradion historia 2 (1949–1996, s. 56–57. Helsinki: Yleisradio, 1996. .

Suosittuja radio-ohjelmia olivat muun muassa Metsäradio, joka jatkuu edelleen, Pienoisparlamentti sekä Niilo Tarvajärven juontamat Tervetuloa aamukahville ja Lauantaisauna. Kuunnelmaillaksi vakiintui maanantai. Hella Wuolijoki oli puolestaan perustanut Radioteatterin vuonna 1948, sen kuusitoistahenkiseen näyttelijäkuntaan kuului muun muassa Kauko Käyhkö.Suomi silloin kerran, s. 430–432 Markus-setä jatkoi 1926 aloittamaansa Lastentuntiaan aina vuoteen 1956. Seuraavien vuosikymmenten legenda Spede Pasanen aloitteli uraansa radiossa 1950-luvun lopussa. Speden ensimmäinen oma ohjelma oli keväällä 1959 muutamana sunnuntaiaamuna lähetetty Aamutuimaan. Aune Haarlan ja Antero Alpolan käsikirjoittaman radiohupailun Kankkulan kaivolla ensimmäinen jakso esitettiin radiossa kesällä 1958.Salokangas 1996, s. 96–97. Kuunnelmasarja Suomisen perhe poistui ohjelmistosta 20 vuoden ja noin 400 jakson jälkeen vuonna 1958. Elsa Soinin kuoltua vuonna 1952 Seere Salminen oli kirjoittanut kuunnelmaa yksin.Salokangas 1996, s. 88.

Vuonna 1953 perustetun Radion viihdeorkesterin kapellimestariksi kiinnitettiin monipuolinen musiikkimies George de Godzinsky. Hänen johdollaan taltioitiin kantanauhoille suuri määrä suomalaista ja kansainvälistä viihdemusiikkia, ja nämä nauhoitteet ovat soineet radiossa vielä vuosikymmeniä myöhemminkin.Salokangas 1996, s. 100.

Televisio
Suomen ensimmäinen julkinen televisiolähetys lähetettiin toukokuussa 1955, hankkeen takana oli Radioinsinööriseura. Tekniikan edistämissäätiö alkoi tukea orastavaa televisiotoimintaa vuonna 1956, jolloin TES TV -niminen kanava aloitti lähetyksensä pääkaupunkiseudulla. Tallinnan television lähetyksiä oli voinut seurata Suomen etelärannikolla jo vuoden 1955 alussa.http://www.kolumbus.fi/webweaver/tv.html

Yleisradio aloitti koelähetyksensä vuonna 1956; tammikuussa 1958 aloitettiin säännöllinen televisiolähetystoiminta. Lähetykset olivat suoria, sillä ensimmäisen kuvanauhoittimensa Yleisradio otti käyttöön vasta 1960.

Televisiolaitetta kutsuttiin alkuun näköradioksi. Television mukana olohuoneisiin tuli kuuluttajatar, vuoden 1953 Suomen neito Teija Sopanen. Keväällä 1957 televisiouransa aloittanutta Sopasta tultiin katsomaan vaikka naapureiden televisiosta. Lapsille piti selventää, että television täti ei ollut laitteen sisällä vangittuna. Varhaiset televisiolähetykset katkesivat tuon tuostakin teknisiin ongelmiin, ja Sopasen työnä oli kertoa katsojia rauhoittavasti, että pian lähetystä päästään jatkamaan.Seura 41/2011, s. 18 ja 19 Toinen näköradion mukanaan tuoma kaunotar ja tuleva kiintotähti oli Lenita Airisto, joka aloitti televisiotoimittajan työnsä elokuussa 1957.http://www.airisto.fi/fi_webtv.html  Lastenohjelmistaan ja piirroksistaan tunnettu Kylli-täti debytoi televisiossa syksyllä 1957.Yle.fi

 Musiikki 
 Taidemusiikki 
pienoiskuva|Einojuhani Rautavaara 1950-luvulla.
Jean Sibelius oli kansallinen monumentti, jonka sävelteoksiin liittyviä arvoja ei hevin kyseenalaistettu. Toisen maailmansodan jälkeistä taidemusiikkia määrittää ensisijaisesti suhde säveltaiteelliseen modernismiin. Einar Englund oli tehnyt pesäeroa Suomen taidemusiikkia hallinneeseen sibeliaaniseen perinteeseen jo 1940-luvulla ja häntä pidettiin aikalaisarvioissa sinfonisen tradition uudistajana. 1950-luvulla haluttiin ottaa vielä enemmän etäisyyttä kansallisena pidettyyn musiikkityyliin modernististen sävellystekniikoiden avulla. Samalla tultiin uudistaneeksi taidemusiikkia ja siihen liittyvää kulttuuria aina rakenteita myöten.Suomen kulttuurihistoria, s. 114

Suursota oli katkaissut yhteyksiä muualle Eurooppaan ja ne alkoivat elpyä 1950-luvulle tultaessa. Vaikutteita alettiin jälleen omaksua suomalaisen tradition lisäksi ulkomaisista säveltaiteen virtauksista. Modernismin toisen aallon tärkein sävellysmenetelmä oli sarjallisuus ja sen alalaji dodekafonia eli kaksitoistasäveljärjestelmä.Suomen kulttuurihistoria, s. 114–115

Vuonna 1949 oli perustettu Nykymusiikki ry, joka profiloitui uusien suuntausten lipunkantajana. Sen perustajia olivat muun muassa Erik Bergman, Joonas Kokkonen, Aarre Merikanto ja Erik Tawaststjerna. He olivat jo vakiintuneita tekijöitä 1950-luvulla; vuosikymmenen uusia nimiä oli muun muassa Einojuhani Rautavaara, joka haki kaksitoistasäveltekniikasta ratkaisua suurten muotokokonaisuuksien rakennustyöhön. Hänen varhaiskautensa keskeisiä saavutuksia on Kaivos-ooppera (1957–1960/1962).Suomen kulttuurihistoria, s. 117

Jean Sibelius kuoli kotonaan Ainolassa 20. syyskuuta 1957.Mitä missä milloin 1958, s. 52. Muita vuosikymmenen aikana kuolleita säveltäjiä olivat Selim Palmgren vuonna 1951Mitä missä milloin 1953, s. 38., Heikki Klemetti vuonna 1953Mitä missä milloin 1954, s. 50., Heino Kaski vuonna 1957Mitä missä milloin 1958, s. 57. sekä Aarre Merikanto ja Armas Järnefelt vuonna 1958.Mitä missä milloin 1959, s. 59.

 Viihdemusiikki 
pienoiskuva|Laila Kinnunen ja Alpo Pohja vuonna 1958.
Toinen maailmansota vaikutti voimakkaasti 1950-luvun alun viihteeseen, viihdetilaisuuksien pohjavireeseen ja laulujen teksteihin - olihan tanssikiellon päättymisestä vasta pari vuotta. Vuosikymmenen lopussa sodan vaikutus oli ratkaisevasti vähentynyt, elettiin sävelparaatien aikaa. Tanssilavakulttuuri kukoisti 1950-luvulla, esiintyjistä suosituin oli Olavi Virta, jonka ura oli alkanut 1930-luvulla. Hän levytti suurimman osan tuotannostaan 1950-luvulla, menestyskappaleista mainittakoon tangot ”La Cumparsita”, ”Tulisuudelma” ja ”Ennen kuolemaa”. Virran levyttämistä iskelmistä ikivihreimmäksi osoittautui italialaisperäinen ”Hopeinen kuu”. Vuosikymmenen uusia nimiä olivat muun muassa Eino Grön, Vieno Kekkonen ja Annikki Tähti. Suomalaisen musiikkielämän huomattavia vaikuttajia olivat Reino Helismaa ja Toivo Kärki. Urheilijanakin kunnostautunut viihteen monitoimimies Tapio Rautavaara nautti laajaa yleisönsuosiota. Kipparikvartetti ja Metrotytöt olivat niin ikään aikakauden suuria nimiä.http://pomus.net/kehityslinjat/1945-1959

Ajalle oli tyypillistä, että kansainvälisille supertähdille haettiin suomalaisia vastineita, esimerkiksi teini-ikäinen Laila Kinnunen pyrki Suomen Audrey Hepburniksi Elokuva-Aitan järjestämässä kilpailussa. Kilpailun voitti 17-vuotias helsinkiläinen Riitta Ylitalo. Suursuosioon nousseen Kinnusen ammattimuusikon ura alkoi syksyllä 1957, jolloin hän levytti suomalaisen version italialaisesta iskelmästä ”Lazzarella”.Suomi silloin kerran, s. 449 Suurin osa 1950-luvun menestyssävelmistä oli ulkomaista alkuperää. Tämä johtui hyvin suurelta osin ulkomaisten äänilevyjen tuonnin vapautumisesta vuosikymmenen puolivälissä. Kun vuonna 1955 tuotiin noin 37 000 levyä, vuonna 1956 määrä oli noussut 350 000:een eli lähes kymmenkertaiseksi.Jari Muikku: Musiikkia kaikkiruokaisille, s. 70. Helsinki: Gaudeamus, 2001. Vuosikymmenen lopulla suosiossa olivat erityisesti italialaisperäiset iskelmät, mikä oli varsinkin Suomessa ensi kertaa vuonna 1957 vierailleen Umberto Marcaton ansiota. Monista hänen kappaleistaan tehtiin suomenkieliset versiot.Peter von Bagh ja Ilpo Hakasalo: Iskelmän kultainen kirja, s. 303. Helsinki: Otava, 1986.

Iskelmä ja tango olivat viihdemusiikin suosituimmat lajit. Levy-yhtiö Scandian johtoporras puolestaan kehitti niin sanotun jazz-iskelmän, jonka läpimurto oli Brita Koivusen 1956 levyttämä ”Suklaasydän”. Iskelmälaulukilpailuja järjestettiin kautta Suomenniemen. Vaikka niiden taiteellinen merkitys oli vähäinen, hupimerkitys oli sitäkin suurempi. Laulukilpailujen tahaton huumori kuului kansan eräisiin perustarpeisiin.

Perinteinen harmonikkamusiikki oli 1950-luvun ajan vielä hyvissä voimissa. Soittimen kiistaton mestari Viljo Vesterinen esiintyi ja levytti vielä vuosikymmenen alkuvuosina, usein yhdessä Lasse Pihlajamaan kanssa, kunnes sairaus pakotti hänet lopettamaan uransa. Vuosittain kilpailtiin Martti Jäppilän ideoimissa harmonikansoiton SM-kilpailuissa. Vuosikymmenen mittaan esiin tulleita harmonikansoittajia olivat Veikko Ahvenainen, Paul Norrback, Jorma Juselius, Paavo Tiusanen, Matti Viljanen, Esko Könönen, Taito Vainio ja Kalevi Nyqvist. Viljo Vesterisen 50-vuotispäivän kunniaksi järjestettiin Helsingin messuhallissa keväällä 1957 juhlakonsertti, jossa soitti toistasataa suomalaista harmonikkataiteilijaa,Marko Tikka: Harmonikan kuningas Vili Vesterinen, s. 242–245. Helsinki: Ajatus Kirjat, 2007. 

Musiikkikappaleista suurin kaupallinen menestys oli Annikki Tähden tulkitsema ”Muistatko Monrepos'n”, jonka sanoitus heijasteli ajankohtansa vaiettuja tuntoja. Tähden levytys oli Suomen ensimmäinen kultalevy. Muita kultalevyyn yltäneitä levytyksiä olivat muun muassa ”Rovaniemen markkinoilla”, ”Isoisän olkihattu”, ”La Cumparsita” sekä ”Balladi Olavinlinnasta” ja ”Kuningaskobra”.

Rock-musiikki rantautui Suomeen vuosikymmenen puolessavälissä ja synnytti varsinaisen nuorisokulttuurin; nuorisosta tuli oma markkinasegmenttinsä. Ensimmäiset nuorisolehdet tulivat markkinoille: Ajan sävel alkoi ilmestyä vuonna 1955. Samana vuonna teki läpimurtonsa Bill Haley, jonka esittämä ”Rock Around the Clock” nousi Suomen levylistojen kakkoseksi vuonna 1956. Syksyllä 1956 viranomaiset pelkäsivät samannimisen elokuvan johtavan mellakkaan Helsingissä. Turussa poliisit kielsivät rock-konsertin järjestämisen.Suomi silloin kerran, s. 418

Elokuvat
pienoiskuva|Jussi-gaala vuonna 1952.
pienoiskuva|Aikakautensa suosituimpia suomalaisia viihdenikkareita: Pakarinen, Helismaa ja Ikävalko.
Suomalainen elokuva eli 1950-luvulla studiokautensa viimeistä kokonaista vuosikymmentä. Suomen Filmiteollisuuden ja Suomi-Filmin rinnalle tuli kolmas tuotantoyhtiö, Fennada-Filmi. 1960-luvulle tultaessa studiotuotanto oli henkitoreissaan ja nopeasti yleistyvä televisio vauhditti elokuvateollisuuden rappiota. Ennen loppuaan Suomen Filmiteollisuuden tuotantotahti yltyi ennen näkemättömiin mittoihin. Suomen elokuva-arkisto perustettiin vuonna 1957.Sininen laulu, s. 328 Adams-Filmin tulipalossa vuonna 1959 tuhoutui osa suomalaista elokuvahistoriaa, kuten Teuvo Tulion varhaisimmat elokuvat ja useita mykkäelokuvia.

1950-luvun mittavasta tuotannosta helminä erottuvat muun muassa Erik Blombergin Lappi-aiheinen fantasiaelokuva Valkoinen peura (1952) ja Maria Jotunin teoksiin perustuva Kun on tunteet (1954). Matti Kassilan taiteellisesti vahvimmat teokset olivat Sininen viikko (1954), Hilmanpäivät (1954) ja kanavan rannalle sijoittuva alkoholismikuvaus Elokuu (1956). Jack Witikan niin ikään alkoholismia käsittelevä Mies tältä tähdeltä (1958) kuuluu vuosikymmenen  lopun merkkiteoksiin.

Edvin Laineen ohjaama Tuntematon sotilas (1955) oli 1950-luvun katsotuin elokuva ja on edelleen Suomen eniten teatterikatsojia saanut elokuva. Paradoksaalisesti Tuntemattoman menestys ajoi Suomen Filmiteollisuuden vaikeuksiin: elokuvan tuottama voitto piti sijoittaa verotuksen takia uusiin elokuviin, ja niistä useat olivat taiteellisia mahalaskuja.

Niskavuori-aiheisia elokuvia kuvattiin 1950-luvulla neljä kappaletta: Edvin Laineen ohjaamat Niskavuoren Heta (1952), Niskavuoren Aarne (1952) ja Niskavuori taistelee (1957) sekä Valentin Vaalan värielokuva Niskavuoren naiset (1958). Kolme Jussi-palkintoa saanut Niskavuoren Heta oli erityisesti nimiosan tulkitsijan Rauni Luoman juhlaa.

Tukkilaiselokuvat olivat suosittuja, lajityypin valiona Armand Lohikosken Me tulemme taas (1953). Ville Salmisen romanssi Kaunis Veera (1950) on niin ikään vuosikymmen ikivihreitä. Tyypillistä 1950-luvun viihde-elokuville on järvi- tai koskimaisema tapahtumaympäristönä ja helposti tarttuva ralli tunnusmusiikkina. Kaupungistuvassa Suomessa maaseutu esitettiin romanttisena onnelana, jonka vastakohtana oli paheita ja kiusauksia kuohuva kaupunki.

Sotilasfarsseilla oli terapeuttinen tehtävänsä sodan kauhujen prosessoinnissa. Lajin parhaimmistoa on Aarne Tarkaksen Vatsa sisään - rinta ulos (1959). Mika Waltarin ja Serpin aiheisiin perustuvat komediat olivat suosittuja: Gabriel, tule takaisin (1951), Huhtikuu tulee (1953) ja Isän vanha ja uusi (1955). Vuosikymmen oli myös uudelleenlämmitysten aikaa; useat 1930-luvulla ensi kerran kuvatut elokuvat saivat uudelleentulkintansa 1950-luvulla. Näihin lukeutuvat muun muassa Syntipukki (1957) ja Kuriton sukupolvi (1957). Iskelmäelokuva oli 1950-lopun ja seuraavan vuosikymmenen alun ilmiö. Löyhäjuonisia viihde-elokuvia valmistettiin puolisen tusinaa, ensimmäisenä Suuri sävelparaati (1959). Samana vuonna ensi-iltansa saaneessa Iskelmäketjussa tähtinä loistivat Pirkko Mannola ja Lasse Liemola.

1950-luvulla tehtiin myös humoristisia elokuvia, joista tunnetuimpia ovat tiuhaan tahtiin valmistuneet Pekka ja Pätkä -elokuvat. Pekka Puupäätä näytteli kaikissa elokuvissa Esa Pakarinen, hänen ystäväänsä Pätkää Masa Niemi ja vaimoaan Justiinaa Siiri Angerkoski. Suurimman osan niistä ohjasi Armand Lohikoski.

Värielokuvat alkoivat yleistyä 1950-luvun jälkipuoliskolla. Ensimmäinen suomalainen värielokuva on Toivo Särkän vuonna 1956 ohjaama Juha.

Elokuvatähdistä suosiossa pysyivät vanhat tutut Tauno Palo ja Ansa Ikonen. Siiri Angerkosken, Hannes Häyrinen ja Lasse Pöystin urat jatkuivat vakaasti. Neljänkymmenen ikävuoden rajaa lähestyvät Helena Kara ja Regina Linnanheimo lopettivat valkokangasuransa 1950-luvulla. Vuosikymmenen uusia suosikkeja olivat miesnäyttelijöistä muun muassa Jussi Jurkka, Pentti Siimes ja Matti Ranin. Naisnäyttelijöistä yleisönsuosioon nousivat muun muassa Heidi Krohn, Assi Nortia, Elina Pohjanpää, Anneli Sauli ja Eeva-Kaarina Volanen. Eräät heistä tekivät elokuva- ja televisiouraansa vielä seuraavan vuosisadan puolella.

Rillumarei
1950-luvun ilmiö oli niin sanottu rillumarei, kevyen, kaikkea vakavuutta ja tekosyvällisyyttä kaihtava populaarikulttuurin ilmentymä, joka ulottui iltamiin, elokuviin, musiikkikappaleisiin ja kuunnelmiin. Pilkan kohteina olivat modernismi, "Helsingin herrat" ja teennäisyys. Rillumarein keskeiset henkilöt olivat Reino Helismaa, Toivo Kärki ja Esa Pakarinen. Elokuvataiteessa rillumarein merkkiteoksia ovat Rovaniemen markkinoilla (1951) ja Lentävä kalakukko (1953).

Kuolleita
Tunnettuja 1950-luvulla kuolleita suomalaisia:

Rafael Blomstedt (1885–1950), arkkitehti
Otto Manninen (1872–1950), runoilija
Oskari ”Oki” Räisänen (1886–1950), taidemaalari ja pilapiirtäjä
Eliel Saarinen (1873–1950), arkkitehti
Ester Ståhlberg (1870–1950), kirjailija, presidentti K. J. Ståhlbergin puoliso
Toivo Haapanen (1889–1950), kapellimestari
Eemil Halonen (1875–1950), kuvanveistäjä
Juho Rissanen (1873–1950), taidemaalari
Maila Talvio (oik. Maila Mikkola, 1871–1951), kirjailija
Arvi Tuomi (1893–1951), näyttelijä
Elsa Enäjärvi-Haavio (1901–1951), kansanrunoudentutkija
Carl Gustaf Emil Mannerheim (1867–1951), Suomen marsalkka, puolustusvoimien ylipäällikkö 1939–1946, tasavallan presidentti 1944–1946
Jaakko Ikola (”Vaasan-Jaakkoo”, 1887–1951), lehtimies, pakinoitsija ja poliitikko
Aleksi Lehtonen (1891–1951), arkkipiispa
Eino Suolahti (1879–1951), lääkintäkenraalimajuri
Viljo Tarkiainen (1879–1951), kirjallisuudentutkija
Aarno Yrjö-Koskinen (1885–1951), diplomaatti, vapaaherra
John Nurminen (1877–1951), laivanvarustaja, merenkulkuneuvos
Henrik Ramsay (1886–1951), ministeri
Hilda Pihlajamäki (1866–1951), näyttelijä
Oswald Renkonen (1872–1951), arkkiatri
Lassi Hiekkala (1888–1951), lehtimies ja pakinoitsija
Eero Snellman (1890–1951), taidemaalari
Selim Palmgren (1878–1951), säveltäjä
Katri Rautio (1864–1952), näyttelijä
Miina Sillanpää (1866–1952), talousneuvos
Vilho Helanen (1899–1952), kirjailija, AKS:n puheenjohtaja
Mauno Pekkala (1890–1952), pääjohtaja ja poliitikko
Elsa Soini (1893–1952), kirjailija
Richard Faltin (1867–1952), kirurgi
Antti Tulenheimo (1879–1952), kaupunginjohtaja ja Helsingin yliopiston kansleri
Gunnar Finne (1886–1952), kuvanveistäjä
Kaarlo Juho Ståhlberg (1865–1952), tasavallan presidentti 1919–1925
Martti Jukola (1900–1952), urheiluselostaja ja -kirjailija
Yrjö Lindegren (1900–1952), arkkitehti
Aaro Hellaakoski (1893–1952), runoilija
Gabriel Engberg (1872–1953), taidemaalari
Heikki Kekoni (1893–1953), jääkärikenraalimajuri
Verner Thomé (1878–1953), taidemaalari
Ellen Svinhufvud (1869–1953), presidentti P. E. Svinhufvudin puoliso
Heikki Klemetti (1876–1953), säveltäjä, kuoronjohtaja ja kirjailija
Hella Wuolijoki (1886–1954), kirjailija, Yleisradion pääjohtaja
Unto Varjonen (1916–1954), poliitikko ja pankinjohtaja
Hjalmar J. Procopé (1889–1954), diplomaatti
Taavetti Laatikainen (1886–1954), jalkaväenkenraali, Mannerheim-ristin ritari
Juho Niukkanen (1888–1954), poliitikko
Martin Wetzer (1868–1954), jalkaväenkenraali
Kaisa Kallio (1878–1954), presidentti Kyösti Kallion puoliso
Eero Kilpi (1882–1954), näyttelijä

Yrjö Kilpeläinen (”Jahvetti”, 1907–1955), lehtimies, poliitikko ja pakinoitsija
Unto Seppänen (1904–1955), kirjailija
Heikki Renvall (1872–1955), senaattori
Ida Aalle-Teljo (1875–1955), kansanedustaja, työväenliikkeen veteraani
Tyko Sallinen (1879–1955), taidemaalari
Pentti Haanpää (1905–1955), kirjailija
Alpo Sailo (1877–1955), kuvanveistäjä
Ester Helenius (1875–1955), taidemaalari
Erik Bryggman (1891–1955), arkkitehti
Penna Tervo (1901–1956), poliitikko
Lars Sonck (1870–1956), arkkitehti
Ernst von Born (1885–1956), poliitikko, vapaaherra
Teuvo Puro (1884–1956), näyttelijä
Eino Pekkala (1887–1956), lakimies ja poliitikko
Risto Ryti (1889–1956), tasavallan presidentti 1940–1944
Aino Kallas (1878–1956), kirjailija
Aapo Pihlajamäki (1861–1956), näyttelijä
Uuno Laakso (1896–1956), näyttelijä
Juho Kusti Paasikivi (1870–1956), tasavallan presidentti 1946–1956
Yrjö Jylhä (1903–1956), runoilija ja suomentaja
Mikko Oinonen (1883–1956), taidemaalari
Jalmari Sauli (1889–1957), kirjailija
Toivo Pekkanen (1902–1957), kirjailija, akateemikko
Walter Jakobsson (1882–1957), diplomi-insinööri, taitoluistelija, itsenäisen Suomen ensimmäinen olympiamitalisti
Heino Kaski (1885–1957), säveltäjä
Jean Sibelius (1865–1957), säveltäjä
Wiljo Tuompo (1893–1957), kenraaliluutnantti
Matti Visanti (1885–1957), graafikko
Yrjö Saarinen (1899–1958), taidemaalari
Anni Swan (1875–1958), kirjailija
Mia Backman (1877–1958), näyttelijä ja teatterinjohtaja, teatterineuvos
Onni Talas (1877–1958), senaattori ja diplomaatti
Armas Järnefelt (1869–1958), säveltäjä
Vihtori Vesterinen (1885–1958), ministeri
Väinö Hakkila (1882–1958), pormestari
Eino Kaila (1890–1958), filosofi, akateemikko
Aarre Merikanto (1893–1958), säveltäjä
Mauri Ryömä (1911–1958), lääkäri ja poliitikko
Kaapo Wirtanen (1886–1959), taidemaalari
Yrjö Kilpinen (1892–1959), säveltäjä, akateemikko
Carl Enckell (1876–1959), ministeri ja diplomaatti, Suomen viimeinen ministerivaltiosihteeri
Toivo Kujala (1894–1959), poliitikko
Ludvig Wennervirta (1884–1959), taidehistorioitsija
Heikki Asunta (1904–1959), kirjailija
Ruben Lagus (1896–1959), kenraalimajuri
Armas Launis (1884–1959), säveltäjä
Helvi Juvonen (1919–1959), runoilija
Pietari Autti (1893–1959), kenraalimajuri
Arvi Tynys (1902–1959), kuvanveistäjäVuosisatamme Kronikka, s. 706–843.

Lähteet




Viitteet

Aiheesta muualla

Ylen elävä arkisto 
Marimekon muotinäytös 1957, Yle.fi
Teija Sopasen kuulutuksia, Yle.fi

*